बड़गांव में जय स्तंभ की पूजा के बाद निकाली रैली
डौंडीलोहारा|ग्राम बड़गांव में सतनामी समाज प्रमुख यशवंत बंजारे ने रविवार को जयस्तंभ का पूजा अर्चना की गई। अंकित टंडन द्वारा संचालित सतनाम पंथी पार्टी एवं मिनीमाता बालिका पंथी ने आकर्षक प्रस्तुति दी। गली भ्रमण में बाबाजी का संदेश, घर-घर शौचालय बनाने का नारा लगाकर जागरूक किया गया। ज्ञात हो कि इस दिन सतनामी समाज का धर्मस्थल गिरौदपुरी में जयस्तंभ में पालों चढ़ाया जाता है। गिरौदपुरी में 9 से 10 मार्च तक मेला लगता है। इस मेले में लाखों लोग बाबाजी के जन्मस्थल का दर्शन करने पहुंचते हैं। प्रत्येक गांव में सतनामी समाज सप्तमी के दिन त्योहार के रूप में मनाता है। प्रत्येक गांव में जयस्तंभ का पूजा कर बाबाजी का सत्य संदेश को लोगों तक पहुंचाया जाता है। अध्यक्ष धनेश बघेल, उपाध्यक्ष अशोक टंडन आदि मौजूद रहे।
bho_Deva hin_Deva